[bookmark: _GoBack]รณรงค์หยุดเผาในที่โล่งแจ้ง เพื่อลดปัญหามลพิษจากไฟป่าหมอกควัน และฝุ่นละอองขนาดเล็ก (PM 2.5)
เทศบาลตำบลดอนทราย ขอความร่วมมือประชาชนตำบลดอนทราย #งดการเผาในที่โล่งแจ้ง เทศบาลตำบลดอนทราย ขอแจ้งประชาสัมพันธ์เกี่ยวกับการเผาขยะหรือวัสดุอื่นใด ที่ก่อให้เกิดหมอกควัน ที่ส่งผลเสียต่อสุขภาพประชาชนและสิ่งแวดล้อมโดยรวม อาทิ การเผาฟางข้าว ต้นหรือซังข้าว ข้าวโพด เศษใบหญ้า เปลือกหรือกากของพืช อ้อย การเผาถ่าน เป็นต้น ซึ่งก่อให้เกิดความเดือดร้อนรำคาญกับเจ้าของที่ดินข้างเคียง เนื่องจากกลุ่มควันฝุ่นละอองจากขี้เถ้า และยังอาจก่อให้เกิดเพลิงไหม้ลุกลามไปยังที่ดินข้างเคียงได้อีกด้วย อีกทั้งยังเป็นการป้องกันและแก้ไขปัญหาฝุ่นละอองขนาดเล็ก PM 2.5 ซึ่งการกระทำเหล่านี้มีความผิดตามกฎหมาย ดังนี้ ๑.การเผาหญ้าขยะหรือสิ่งอื่นใดในที่ดินของตนเองนั้น ยังไม่รุนแรงถึงขั้นอาจจะเป็นอันตรายต่อบุคคลหรือทรัพย์ของบุคคลอื่น เพียงแต่ก่อให้เกิด กลิ่น แสง สี เสียง รังสี ความร้อน สิ่งมีพิษ ความสั่นสะเทือน ฝุ่น ละออง เขม่า เถ้า จนเป็นเหตุให้เสื่อมหรือเป็นอันตรายต่อสุขภาพ แก่ผู้ที่อยู่อาศัยบริเวณใกล้เคียง ตามกฎหมายกำหนด ให้เจ้าพนักงานท้องถิ่นมีอำนาจสั่งห้ามเป็นหนังสือให้ผู้เจ้าของที่ดินผู้เผาหยุดกระทำการดังกล่าวได้ และยังสามารถกำหนดวิธีการเพื่อป้องกันเหตุรำคาญที่อาจเกิดขึ้นในอนาคต เช่น ห้ามมิให้ทำการเผาอีกต่อไป และหากเจ้าของที่ดินผู้เผายังฝ่าฝืนคำสั่งของเจ้าพนักงานท้องถิ่น ก็จะมีความผิดอาญา โดยมีโทษจำคุกไม่เกิน ๑ เดือนหรือปรับ ไม่เกิน ๒,๐๐๐ บาท หรือทั้งจำทั้งปรับ (พระราชบัญญัติการสาธารณสุข พ.ศ.๒๕๓๕ มาตรา ๒๕,๒๖,๒๘,๗๔ ๒. แต่หากมีความรุนแรงถึงขั้นที่ "น่าจะ" เป็นอันตรายแก่บุคคลหรือทรัพย์สินของบุคคลอื่น เช่นนี้เจ้าของที่ดินผู้เผาจะมีความผิดตามประมวลกฎหมายอาญามาตรา ๒๒๐ ซึ่งมีโทษจำคุกไม่เกิน ๗ ปี และปรับไม่เกินหนึ่งหมื่นสี่พันบาท ทั้งนี้ โดยที่ไม่ต้องเกิดเพลิงไหม้หรือความเสียหายขึ้นจริงๆเลย เพียงแต่น่าจะเกิดก็เป็นความผิดตามมาตรา ๒๒๐ แล้ว หากเกิดอันตรายขึ้นแก่ทรัพย์สินหรือบุคคลอื่นจริงๆผู้กระทำต้องรับโทษหนักขึ้น ตามมาตรา ๒๑๘ หรือมาตรา ๒๒๔ แล้วแต่กรณีซึ่งมีระวางโทษสูงสุดถึงประหารชีวิต ยกเว้น หากทรัพย์สินที่เกิดเพลิงไหม้หรืออาจจะเกิดเพลิงไหม้นั้นมีราคาเล็กน้อย ผู้กระทำก็จะได้รับโทษเบาลงตาม มาตรา ๒๒๓ ๓. หากลักษณะการเผาหญ้าหรือขยะหรือสิ่งอื่นใดในที่ดินของตนเองนั้น ผู้กระทำย่อมเล็งเห็นผลได้อยู่แล้วว่าลักษณะการจุดไฟเผาของตนอาจก่อให้เกิดเพลิงไหม้แก่ทรัพย์สินของบุคคลอื่นได้อย่างแน่นอน เช่น จุดไฟในลักษณะที่ใกล้เคียงกับบ้านหรือทรัพย์สินของคนอื่นอย่างมาก ในช่วงที่ลมแรง เช่นนี้ ผู้กระทำผิดย่อมมีความผิดฐานวางวางเพลิงเผาทรัพย์ผู้อื่น โดยเจตนาเล็งเห็นผล ตามประมวลกฎหมายอาญามาตรา ๒๑๗-๒๑๘ แล้วแต่กรณี ซึ่งมีอัตราโทษจำคุกขั้นสูงถึงประหารชีวิต ดังนั้น เทศบาลตำบลตำนาน จึงแจ้งประชาสัมพันธ์มาเพื่อให้พี่น้องประชาชนได้ทราบโดยทั่วกัน หากเกิดเหตุเพลิงไหม้ หรือ เกิดหมอกควันจากกการเผาต่างๆ จนได้รับความเดือดร้อนรำคาญ สามารถแจ้งได้ที่ งานป้องกันและบรรเทาสาธารณภัย งานสาธารณสุขและสิ่งแวดล้อม โทร.๐๗๔-842190

